stanford-oval/wikipedia huggingface dataset:
สยามสมาคมในพระบรมราชูปถัมภ์
สมุดภาพ

สยามสมาคมในพระบรมราชูปถัมภ์
หอประชุม
พิพิธภัณฑ์เรือนคำเที่ยง
ดูเพิ่ม

บันทึกการประชุมของสยามสมาคมในพระบรมราชูปถัมภ์
สามอาณาจักรหลัง

แผนที่ยุคสามอาณาจักรหลังช่วง ค.ศ. 915
สมัยสามอาณาจักรหลัง (เกาหลี: 후삼국 시대; ฮันจา: 後三國時代) เริ่มตั้งแต่ ค.ศ. 892 เมื่ออาณาจักรชิลลาที่ปกครองทั้งคาบสมุทรเกาหลีเริ่มอ่อนแอในสมัยของราชินีจินซอง ทำให้ผู้นำทหารตั้งตนเป็นกษัตริย์ในอาณาจักรของตน ได้แก่
อาณาจักรโคกูรยอใหม่

บทความหลัก: อาณาจักรโคกูรยอใหม่
แทบง, ฮูโกกูรยอ หรือ อาณาจักรโคกูรยอใหม่ (เกาหลี: 태봉, ฮันจา: 泰封; ค.ศ. 901 - ค.ศ. 918) เป็นหนึ่งในสามอาณาจักรหลังของเกาหลีซึ่งประกอบไปด้วยอาณาจักรแพ็กเจใหม่ อาณาจักรรวมชิลลา และอาณาจักรโคกูรยอใหม่ได้รับการสถาปนาโดยกุง เย ในปี ค.ศ. 901 และหลังจากพระเจ้ากุงเยถูกสำเร็จโทษ วังกอนจึงขึ้นเป็นกษัตริย์องค์ต่อมาในปี ค.ศ. 935 ภายหลังวังกอนสามารถโจมตีอาณาจักรแพ็กเจใหม่และอาณาจักรรวมชิลลา ได้จึงรวมแผ่นดินแล้วเปลี่ยนชื่อเป็นอาณาจักรโครยอ แล้วเปลี่ยนพระนามเป็นพระเจ้าแทโจ
อาณาจักรแพ็กเจใหม่

บทความหลัก: อาณาจักรแพ็กเจใหม่
ฮูแบ็กเจ หรือ อาณาจักรแพ็กเจใหม่ (เกาหลี: 후백제, ฮันจา: 後百濟 ค.ศ. 892 – ค.ศ. 936) เป็นหนึ่งในสามอาณาจักรหลังของเกาหลี (อีกสองอาณาจักรได้แก่อาณาจักรโคกูรยอใหม่และอาณาจักรชิลลา โดยถูกก่อตั้งโดย คยอน ฮวอน ใน ค.ศ. 900 และล่มสลายลงไปอีกใน ค.ศ. 936 โดยกองทัพของวังกอนปฐมกษัตริย์แห่งราชวงศ์โครยอมาโจมตี มีเมืองหลวงอยู่ที่ช็อนจู (ปัจจุบันอยู่ในจังหวัดช็อลลาเหนือ) โดยหนังสือซัมกุกยูซาและซัมกุกซากิกล่าวว่าเป็นอาณาจักรสืบต่อมาจากอาณาจักรแพ็กเจ
อาณาจักรรวมชิลลา

บทความหลัก: อาณาจักรรวมชิลลา
อาณาจักรรวมชิลลา (เกาหลี: 통일 신라, อังกฤษ: Unified Silla) เป็นอาณาจักรที่สถาปนาเมื่อปี ค.ศ. 668 โดยพระเจ้ามุนมูแห่งอาณาจักรชิลลา ภายหลังจากการรวม อาณาจักรโคกูรยอ และ อาณาจักรแพ็กเจ เข้าเป็นหนึ่งเดียวกับชิลลาโดยอาณาจักรแห่งนี้มีราชธานีอยู่ที่คย็องจู ซึ่งอาณาจักรรวมชิลลาได้ล่มสลายลงในปี ค.ศ. 935 ภายหลังจากการยอมจำนนต่อวัง กอน ของพระเจ้าคยองซุน กษัตริย์องค์สุดท้าย
สามสิบเก้า

| สามสิบเก้า |
| --- | --- |

ฮันกึล: 서른, 아홉
ฮันจา: 三十九
อาร์อาร์: Seoleun, Ahob 
 
ประเภท: โรแมนติก ดราม่า
สร้างโดย: เจทีบีซี
เขียนโดย: ยู ย็อง-อา
กำกับโดย: คิม ซัง-โฮ
แสดงนำ: ซน เย-จิน จ็อน มี-โด คิม จี-ฮย็อน
ดนตรีโดย: กว็อน ย็อง-ชาน
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 12
การผลิต
ผู้อำนวยการสร้าง: ชเว บย็อง-ฮย็อง จ็อง คย็อง-แจ คิม เซ-อา
ผู้กำกับภาพ: อี ฮย็อน ฮวัง แท-จุน
ผู้ลำดับภาพ: ยู ฮย็อน-ฮเย โช ฮเย-ซ็อล
ความยาวตอน: 70-80  นาที
บริษัทผู้ผลิต: Lotte Cultureworks JTBC Studios
ออกอากาศ
เครือข่าย: เจทีบีซี
ออกอากาศ: 16 กุมภาพันธ์ ค.ศ. 2022 (2022-02-16) – 31 มีนาคม ค.ศ. 2022 (2022-03-31)
สามสิบเก้า (เกาหลี: 서른, 아홉; ฮันจา: 三十九) เป็นซีรีส์ทางโทรทัศน์ของเกาหลีใต้ที่กำกับโดย คิม ซัง-โฮ และนำแสดงโดย ซน เย-จิน, จ็อน มี-โด และ คิม จี-ฮย็อน ซีรีส์เรื่องนี้เป็นเรื่องราวเกี่ยวกับชีวิต มิตรภาพ ความโรแมนติก และความรักของเพื่อนรักสามคนที่กำลังจะอายุครบ 40 ปี ออกอากาศทางช่องเจทีบีซี เมื่อวันที่ 16 กุมภาพันธ์ ปี ค.ศ. 2022 ถึง วันที่ 31 มีนาคม ค.ศ. 2022 ออกอากาศทุกวันพุธและพฤหัสบดี เวลา 22.30 น. (เวลามาตรฐานเกาหลี) นอกจากนี้ยังสามารถสตรีมบน เน็ตฟลิกซ์ ได้อีกด้วย
เรื่องย่อ

ชามีโจ (รับบทโดย ซน เย-จิน) บอกกับ จองชานยอง (รับบทโดย จ็อน มี-โด) และ จางจูฮี (รับบทโดย คิม จี-ฮย็อน) สองสาวเพื่อนรักว่า เธอจะลาพักร้อนยาวเป็นเวลา 1 ปี หลังจากทุ่มเทดูแลคลินิกความงาม มาถึง 5 ปี จนทุกอย่างอยู่ตัว เข้าที่ ไปได้ด้วยดี มีลูกค้ามากมาย โดยวางแผนจะให้ ชามีฮยอน (รับบทโดย คัง มัล-กึม) พี่สาวเป็นคนดูแล แต่แล้วในวันที่เธอและเพื่อนซี้กลับไปเยี่ยมสถานสงเคราะห์เด็กอนนูรี บ้านเด็กกำพร้าที่เธอเคยอยู่ตอนเด็กๆ ก่อนที่จะมีพ่อแม่บุญธรรมรับมาไปเลี้ยงดู มีโจก็ได้พบกับชายหนุ่มวัย 39 ปี คิมซอนอู (รับบทโดย ยอน อู-จิน) ที่มาสอนภาษาอังกฤษให้เด็กๆ มีโจลืมนาฬิกาข้อมือไว้ที่สถานสงเคราะห์ตอนล้างจาน ครูของที่นี่ซึ่งมักคุ้นกันอย่างดีจึงได้ไหว้วานให้คิมซอนอูที่กำลังจะกลับโซล นำนาฬิกาไปให้เธอ ชามีโจซื้อดอกโบตั๋นให้เขาแทนคำขอบคุณ ด้วยแรงดึงดูดของกลิ่นดอกโบตั๋นอันหอมหวานจับใจ การพบกันโดยบังเอิญอีกครั้งในงานคอนเสิร์ตดนตรีคลาสสิก คิมซอนอู ชวนชามีโจไปดูดอกโบตั๋นที่เธอซื้อให้ที่บ้านของเขา สองคนได้มีสัมพันธ์ลึกซึ้งต่อกันในคืนนั้น ซอนอูจะขอนัดเจอกันอีก แต่มีโจบอกว่าเธอกำลังจะไปอเมริกา และจะไปนานราวปีสองปี ทว่าสองคนก็ได้มาเจอกันอีกจนได้ เพราะที่แท้ คิมซอนอู คือหมอความงามที่ ชามีโจ นัดสัมภาษณ์ไว้เพื่อมาช่วยงานที่คลินิกระหว่างที่เธอไม่อยู่นั่นเอง ทั้งจากคำพูดแดกดันเชิงขอร้องของมีโจเพื่อนรัก ว่าทำตัวเป็นชู้กับสามีชาวบ้าน ในที่สุด จองชานยอง ก็ตัดสินใจเด็ดขาด เลิกทั้งบุหรี่ และเลิกกับรักแรกรักเดียวของเธอ คิมจินซอก (รับบทโดย อี มู-แซง) ซีอีโอแห่ง Champ Entertainment เอเจนซีดูแลนักแสดง แต่อีกฝ่ายซึ่งทั้งแต่งงานมีครอบครัวแถมมีลูกแล้ว กลับทำใจไม่ได้ที่ต้องเลิกกัน คิมจินซอกขอให้จองชานยองทบทวนความคิดใหม่ ทางด้านมีโจถึงกับใจเต้นโครมครามเมื่อถูก คิมซอนอู สารภาพความในใจที่มีต่อตัวเธอออกมา และพร้อมๆ กันนั้นเธอก็ต้องใจสลายเมื่อหมอที่พวกเธอพากันไปตรวจสุขภาพไว้โทร.มาหา มีโจต้องเจอกับ สิ่งที่ไม่เคยคิดเลยสักครั้ง ไม่แม้แต่ครั้งเดียว ว่าเพื่อนรักของเธอจะมีชีวิตอยู่ได้อีกไม่นาน ชามีโจเครียดหนักไม่รู้จะเริ่มต้นบอกกับเพื่อนรักทั้งสองคนอย่างไร โชคยังดีที่มี ซอนอู คอยเป็นกำลังใจอยู่ข้างๆ อย่างเข้าใจ
แหล่งข้อมูลอื่น

เว็บไซต์ทางการ (ในภาษาเกาหลี)
Thirty-Nine at Daum (ในภาษาเกาหลี)
Thirty-Nine at Naver (ในภาษาเกาหลี)
Thirty-Nine เก็บถาวร 2022-01-13 ที่ เวย์แบ็กแมชชีน at JTBC Studios
สามสิบเก้า ที่ฮันซีเนมา
สามสิบเก้า ที่เน็ตฟลิกซ์
วิถี พานิชพันธ์

Professor Vithi Phanichphant
อาจารย์ วิถี พานิชพันธ์ เป็นผู้ทรงคุณวุฒิทางวิชาการทางด้านศิลปะ วัฒนธรรม และประเพณีล้านนา เป็นผู้ก่อตั้งภาควิชาศิลปะไทย คณะวิจิตรศิลป์ มหาวิทยาลัยเชียงใหม่ อดีตรองคณบดีฝ่ายวิเทศสัมพันธ์ คณะวิจิตรศิลป์ มหาวิทยาลัยเชียงใหม่ ปัจจุบันเป็นอาจารย์พิเศษประจำภาควิชาศิลปะไทย คณะวิจิตรศิลป์ มหาวิทยาลัยเชียงใหม่ และเป็นผู้อำนวยการสถาบันศึกษาและสืบสานศิลปวัฒนธรรมสถาปัตยกรรมล้านนา (ไต) มหาวิทยาลัยพะเยา
ประวัติ

นายวิถี พานิชพันธ์ (9 มีนาคม พ.ศ. 2489 - ) เดิมชื่อนายบุญทิวา พานิชพันธ์ เป็นบุตรของนายบุญเที่ยง พานิชพันธ์ กับนางปทุม มหาวรรณ เป็นชาวจังหวัดลำปางโดยกำเนิด สมรสกับ รศ.ดร.สุคนธ์ พานิชพันธ์ มีบุตรสองคนคือนายภูริน พานิชพันธ์ และนายภูเบ็ง พานิชพันธ์
การศึกษา

อาจารย์วิถี จบการศึกษาระดับปริญญาตรี Bachelor of Arts จากมหาวิทยาลัยแคลิฟอร์เนีย ลอสแอนเจลิส เมื่อ พ.ศ. 2511 และปริญญาโท Master of Arts สาขา Environmental Design จากมหาวิทยาลัยแคลิฟอร์เนีย ลอสแอนเจลิส พ.ศ. 2513
ประวัติการทำงาน

อาจารย์วิถีก่อตั้งภาควิชาศิลปะไทย คณะวิจิตรศิลป์ มหาวิทยาลัยเชียงใหม่ ตั้งแต่ปี 2526 มีบทบาทโดดเด่นด้านการฟื้นฟูศิลปวัฒนธรรมล้านนา ทั้งในด้านของการอนุรักษ์ขนบธรรมเนียมดั้งเดิม และการสร้างสรรค์ขึ้นมาใหม่ในรูปแบบศิลปะร่วมสมัย ศิษย์เก่าที่ได้รับถ่ายทอดแนวความคิดไปจาก อ.วิถี เหล่านี้ ออกไปสร้างสรรค์ผลงานด้านศิลปวัฒนธรรมอย่างมากมาย และได้รับการตอบสนองจากสังคมอย่างกว้างขวาง เช่น ด้านงานประเพณี “ประเพณีสลุงหลวง จังหวัดลำปาง” ซึ่งมีความโดดเด่นด้านการนำเสนอด้วยรูปแบบริ้วขบวน หรือในด้านการแสดงนาฏศิลป์ อย่างการฟ้อนเทวดา ฟ้อนปิติ ฟ้อนถวายมือ ฟ้อนผางประทีปพม่า เป็นต้น ซึ่งเป็นการแสดงที่ประดิษฐ์ขึ้นใหม่บนพื้นฐานความดีงามอย่างเดิม นอกจากนั้นในส่วนของงานดนตรีล้านนาร่วมสมัย วง ”ช้างสะตน” www.changsaton.com ซึ่งเป็นศิษย์จากภาควิชาศิลปะไทยเช่นกัน ก็ได้รับความนิยม และเป็นที่ยอมรับทั้งระดับภูมิภาคและระดับสากล
การแสดงออกพร้อมทั้งการส่งเสริมให้ลูกศิษย์เป็นผู้นำเสนอต่อสาธารณชนโดย อ.วิถี พานิชพันธ์ เป็นไปอย่างสอดคล้องกับยุคสมัย ปัจจุบันได้ปรากฏบทบาทและหน้าที่ด้านการจัดกิจกรรมทางวัฒนธรรมที่แพร่หลายทั้งภาครัฐและเอกชน องค์กรหลายแห่งมีการจัดการชุมชน ศิลปกรรมและวัฒนธรรมชุมชนเพื่อสร้างเสริมภาพลักษณ์ของท้องถิ่น และหลายแห่งมีบัณฑิตจากภาควิชาศิลปะไทยเข้าไปมีส่วนร่วมปรากฏการณ์ทางด้านศิลปวัฒนธรรมเหล่านี้ มีผู้ตั้งข้อสังเกตและให้คำนิยามเอาไว้ว่าเป็น “กระแสนีโอล้านนา” ซึ่งไม่ใช่การกลับมาของรากเหง้า แต่เป็นการสร้างสรรค์ต่อยอดมาจากรากที่มีอยู่ ไม่ใช่การทำขึ้นมาลอย ๆ อ.วิถี คือผู้มีส่วนสำคัญในการทำให้สิ่งเหล่านี้เกิดขึ้น
รศ.ดร.สมพงษ์ วิทยศักดิ์พันธุ์ หัวหน้าภาควิชาภาษาไทย คณะมนุษยศาสตร์ มหาวิทยาลัยเชียงใหม่ กล่าวถึงชีวิตและการทำงานของ อ.วิถี ว่า ในยุคแรก ๆ ของชีวิตการทำงานในฐานะอาจารย์มหาวิทยาลัย ชีวิต อ.วิถี อาจแบ่งได้เป็นสองภาค โดยภาคหนึ่งเป็นช่วงเวลาของการสอนหนังสือ ส่วนอีกภาคหนึ่งเป็นช่วงเวลาของการแสวงหา เป็นการออกไปสัมผัสกับธรรมชาติ ออกไปสัมผัสกับศิลปวัฒนธรรมท้องถิ่น โดยจะสะพายกล้องถ่ายภาพไปด้วย โดยถ่ายเป็นภาพสไลด์ และนำมาล้างดู และอธิบายภาพนั้นซ้ำอีกที ซึ่งทำให้ อ.วิถี มีความซาบซึ้ง และมองเห็นแง่มุมต่างๆจากภาพเหล่านั้นยุคต่อจากนั้นเป็นช่วงเวลาของการสร้างฐาน โดย อ.วิถี ใช้เวลาไม่กี่ปีในการสร้างฐานของศิลปะไทยขึ้นมา ซึ่งถูกตั้งคำถามขึ้นมาว่าเป็นศิลปะไทยจริงหรือ โดยหากภาควิชาศิลปะไทยไม่มี อ.วิถี อยู่ ศิลปะไทยอาจอยู่ในรูปแบบของศิลปะไทยเดิม แต่ด้วยมุมมองที่ต่างจากคนอื่น ศิลปะไทยที่เป็นอยู่ในตอนนี้ จึงเป็นศิลปะไทยที่ประกอบด้วยวิญญาณของ อ.วิถี อย่างเห็นได้ชัด สิ่งที่น่าสนใจคือการมองด้วยมุมมองที่แตกต่าง ผสมผสานกับรากเหง้าของความเป็นคนล้านนา และการเข้าไปเรียนรู้และสัมผัสด้วยตัวเอง ทดลองด้วยตัวเอง และพยายามจะสร้างสรรค์สิ่งที่ตัวเองเห็นว่าดีงามขึ้นมา
แต่ที่ทำให้เกิดปรากฏการณ์เด่นชัดขึ้นมา เกิดขึ้นในยุคของการสร้างศิษย์ ในช่วงเวลาที่โลกาภิวัฒน์ยังไม่เข้ามามากเท่านี้ ช่วงเวลาที่เชียงใหม่ยังไม่บูมเท่านี้ การสร้างสีสันด้านศิลปวัฒนธรรมโดยลูกศิษย์ลูกหาที่แพร่กระจายออกไป สร้างความตื่นตาตื่นใจให้กับสังคมในวงกว้าง สิ่งที่ อ.วิถี ทำคือการเพาะเมล็ดพันธุ์เหล่านั้น ให้แพร่กระจายออกไป สิ่งที่ อ.วิถีสร้างขึ้นมานั้น ไม่ได้สร้างขึ้นมาลอย ๆ แต่ใช้เวลานับสิบ ๆ ปี ในการลงไปคลุกคลีอยู่กับสิ่งเหล่านี้ ได้รู้จักศิลปะ ได้รู้จักชีวิตผู้คน จนสามารถที่จะอธิบายได้ว่าสิ่งเหล่านั้นคืออะไร การที่จะสร้างสรรค์สิ่งใหม่ขึ้นมานั้น สิ่งสำคัญที่สุดคือการมีพื้นฐานที่ดี จึงจะสามารถสร้างสรรค์สิ่งที่ดีขึ้นมาได้ และนั่นคือสิ่งที่ อ.วิถี พานิชพันธ์ ทำมาตลอดชีวิต
ผลงานตีพิมพ์

Title	ผ้าและสิ่งถักทอไท / วิถี พานิชพันธ์
Publisher	เชียงใหม่: ซิลค์เวอร์ม; 2547
Subject	ผ้าไทย, การทอยกดอก, หัตถกรรมสิ่งทอ, การทอผ้า
Title วิถีล้านนา / วิถี พานิชพันธ์
Publisher Imprint	กรุงเทพฯ :โอ.เอส.พริ้นติ้งเฮ้าส์; 2548.
ISBN 974-9575-90-3
Subject ภูมิหลังแผ่นดินล้านนา, วัฒนธรรมข้าวเหนียว, ชาติพันธุ์ของชาวล้านนา, บ้านพักอาศัยและสิ่งปลูกสร้าง, เรื่องเล่าและตำนานในล้านนา, สังคมและวัฒนธรรมปัจจุบัน, ล้านนาประเพณีดั้งเดิมที่ยังคงอยู่,	ไทย (ภาคเหนือ)--ความเป็นอยู่และประเพณี
Title: จิตรกรรมเวียงต้า / วิถี พานิชพันธ์
Publisher อนุสาร อ.ส.ท. 33, 4 (พ.ย. 35) 24-27 : ภาพประกอบ
Subject: จิตรกรรมไทย -- ไทย -- แพร่
Title: หำยนต์ เอกลักษณ์สถาปัตยกรรมไทย / วิถี พานิชพันธ์
Publisher: สยามอารยะ 2, 20 (ส.ค.37) 122-126
Subject: สถาปัตยกรรมไทย -- ไทย
Title: ไทเขินแห่งเชียงตุง / วิถี พานิชพันธ์
Publisher Imprint: โครงการจัดตั้งศูนย์ศิลปวัฒนธรรมล้านนา (ไต) มหาวิทยาลัยพะเยา, 2556.
ISBN 978-616-7820-01-9
Subject:1. ไทเขิน--ความเป็นอยู่และประเพณี. 2. พุทธศาสนา--เชียงตุง (พม่า).
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2542 –  เหรียญจักรพรรดิมาลา (ร.จ.พ.)
แหล่งข่าว

60 ปี “อ.วิถี พานิชพันธ์” ปลุกกระแสวัฒนธรรมท้องถิ่นนีโอล้านนาหยั่งรากลึก
The Lanna Deception - City Life Chiang Mai Volume 18, 12 February 2009 Author: James Austin Farrell
สิงโตดอกไม้ไฟ

| สิงโตดอกไม้ไฟ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
สกุล:: Bulbophyllum
สปีชีส์:: B.  medusae
ชื่อทวินาม
Bulbophyllum medusae (Lindl.) Rchb.f. in W.G.Walpers

ชื่อพ้อง
 Cirrhopetalum medusae Lindl. (1842) (Basionym)  Phyllorkis medusae (Lindl.) Kuntze (1891)
สิงโตดอกไม้ไฟ (ชื่อวิทยาศาสตร์: Bulbphyllum medusae) เป็นกล้วยไม้ขนาดเล็กในสกุลสิงโต ลำต้นเจริญทางด้านข้าง ช่อดอกแบบกระจุก มีดอกจำนวนมากอยูปลายท่อ สีขาว ผิวกลีบไม่เรียบ ออกดอกช่วงเดือนกุมภาพันธ์ถึงเมษายนพบในประเทศไทย คาบสมุทรมลายู และบอร์เนียว ในไทยพบที่สุราษฎร์ธานี นครศรีธรรมราช และนราธิวาส
ดูเพิ่ม

รายชื่อกล้วยไม้ในประเทศไทย
หม่อมเจ้าวราทิวัต จักรพันธุ์

| หม่อมเจ้าวราทิวัต จักรพันธุ์ |
| --- | --- |

ประสูติ: 10 กรกฎาคม พ.ศ. 2454
สิ้นชีพิตักษัย: 9 กรกฎาคม พ.ศ. 2507 (52 ปี)
พระบุตร: 6 คน
ราชสกุล: จักรพันธุ์
ราชวงศ์: จักรี
พระบิดา: พระเจ้าวรวงศ์เธอ กรมหมื่นอนุพงษ์จักรพรรดิ์
พระมารดา: หม่อมโป๊ จักรพันธุ์ ณ อยุธยา
ร้อยเอก หม่อมเจ้าวราทิวัต จักรพันธุ์ (10 กรกฎาคม พ.ศ. 2454 – 9 กรกฎาคม พ.ศ. 2507) เป็นพระโอรสในพระเจ้าวรวงศ์เธอ กรมหมื่นอนุพงษ์จักรพรรดิ์ ประสูติแต่หม่อมโป๊ จักรพันธุ์ ณ อยุธยา เป็นพระนัดดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ กับหม่อมราชวงศ์สว่าง จักรพันธุ์ (ราชสกุลเดิม ศิริวงศ์) และเป็นพระราชปนัดดาในพระบาทสมเด็จพระจอมเกล้าเจ้าอยู่หัว กับสมเด็จพระเทพศิรินทราบรมราชินี
หม่อมเจ้าวราทิวัต จักรพันธุ์ มียศเป็นนายทหารสัญญาบัตร ร้อยเอก เป็นนายทหารช่างแสง และทรงเคยดำรงตำแหน่งเป็นหัวหน้าพนักงานและวิทยากรด้านปศุสัตว์โรงงานเนื้อสัตว์พระโขนง มีโอรสและธิดา 6 คน หม่อมเจ้าวราทิวัต จักรพันธุ์ สิ้นชีพิตักษัยเมื่อวันที่ 9 ตุลาคม พ.ศ. 2527 สิริชันษา 73 ปี
พระเกียรติยศ > พระยศ

22 มกราคม พ.ศ. 2478: นายร้อยตรี
1 เมษายน พ.ศ. 2480: นายร้อยโท
1 เมษายน พ.ศ. 2483: นายร้อยเอก
สรัลธร คล้ายอุดม

| สรัลธร คล้ายอุดม |
| --- | --- |
ชื่อเกิด: อภิษฐา คล้ายอุดม
ชื่ออื่น: มีน
เกิด: 12 มีนาคม พ.ศ. 2535 (32 ปี) กรุงเทพมหานคร ประเทศไทย
ส่วนสูง: 166 เซนติเมตร (5 ฟุต 5 1⁄2 นิ้ว)
อาชีพ:  นักแสดง  นางแบบ 
ปีที่แสดง: พ.ศ. 2552–ปัจจุบัน
ผลงานเด่น: แยม – Yes or No 2 รักไม่รัก อย่ากั๊กเลย (2555)  แป้ง – จุดนัดภพ (2556)  เมอร์ดี้ – ก๊วนคานทองกับแก๊งพ่อปลาไหล (2557)  เนรัญ – นางสาวทองสร้อย (2558)  นิลลดา – บัลลังก์ดอกไม้ (2560)  เกรซ – Secret Seven เธอคนเหงากับเขาทั้งเจ็ด (2560)
สรัลธร คล้ายอุดม (เกิด 12 มีนาคม พ.ศ. 2535) ชื่อเล่น มีน เป็นนักแสดงและนางแบบชาวไทย เริ่มต้นเข้าวงการด้วยการถ่ายแบบนิตยสารวัยรุ่น ต่อจากนั้นก็มีผลงานถ่ายมิวสิควิดีโอมากมาย
ประวัติ

สรัลธร คล้ายอุดม มีชื่อเดิมว่า อภิษฐา คล้ายอุดม มีชื่อเล่นว่า มีน เกิดเมื่อวันที่ 12 มีนาคม พ.ศ. 2535 จบการศึกษาระดับมัธยมที่โรงเรียนสวนกุหลาบวิทยาลัยนนทบุรี และอุดมศึกษา มหาวิทยาลัยเกษตรศาสตร์ คณะบริหารธุรกิจ สาขาการตลาด
ก้าวแรกในเส้นทางบันเทิงนั้น สรัลธรบอกว่าเธอก็เหมือนหญิงสาววัยรุ่นทั่วไป ที่เริ่มต้นเข้าวงการด้วยการถ่ายแบบนิตยสารวัยรุ่น ต่อจากนั้นก็มีผลงานถ่ายมิวสิควิดีโอมากมาย อาทิ เพลง Together ของ บอย Peacemaker, เพลง เสียงที่เปลี่ยน ของ เบล นันทิตา และเพลง หนึ่งคำถามสองคำตอบ ของ ชิน ชินวุฒ ซึ่งแต่ละเพลงนั้นค่อนข้างดังพอสมควร เธอจึงกลายเป็นที่จดจำของแฟน ๆ ได้บ้าง
หลังจากนั้นเธอก็มีโอกาสได้เล่นภาพยนตร์เรื่อง รักจัดหนัก ซึ่งในเรื่องนี้เธอได้เล่นเพียงตัวประกอบเท่านั้น บทบาทไม่เด่นสักเท่าไรนัก แต่เธอก็ได้ประสบการณ์หลาย ๆ อย่างจากภาพยนตร์เรื่องนี้ นอกจากนี้ยังมีผลงานภาพยนตร์เรื่อง Yes or No 2 รักไม่รัก อย่ากั๊กเลย อีกด้วย
ผลงาน > ละครโทรทัศน์

| ปี | เรื่อง | บทบาท | เครือข่าย |
| --- | --- | --- | --- |
| 2556 |  แผนร้ายพ่ายรัก | ดาด้า (รับเชิญตอนจบ) | ช่อง 3 |
| 2557 |  นางร้ายซัมเมอร์ | กุ้งนาง | ช่อง 3 |
| 2557 |  ก๊วนคานทองกับแก๊งพ่อปลาไหล | เมอร์ดี้ | ช่อง 3 |
| 2557 | มนต์เจตภูต  | พิณนรี,พิณ | ช่อง true4u |
| 2558 |  นางสาวทองสร้อย คุณแจ๋วหมายเลข 1 | เนรัญญา โคกหินใหญ่ | ช่อง 3 |
| 2558 | ซิ่งรักทะลุมิติ | ฮัน | ช่อง true4u |
| 2560 | บัลลังก์ดอกไม้ | นิลลดา | ช่อง 3 |
| 2561 | My Hero วีรบุรุษสุดที่รัก   เส้นสนกลรัก | เปิ้ล | ช่อง 3 |
ผลงาน > ละครชุด

| ปี | เรื่อง | บทบาท | เครือข่าย |
| --- | --- | --- | --- |
| 2555 | หนังดังสุดสัปดาห์ ใครฆ่าสาวฮ็อต | น้ำ | ช่อง 3 |
| 2556 |  ซีรีส์ จุดนัดภพ | ร.ต.ท.สราลี รัตนวารี (แป้ง) | ช่อง 3 |
| 2558 | คลื่นแทรกผี | เจิน | ช่อง 9 |
| 2558 | รักทรหด เดอะซีรีส์ | เหมือนฝัน | ช่อง true4u |
| 2558 | The School โรงเรียนป่วน ก๊วนนักเรียนแสบ | มีน (รับเชิญ) | ช่อง 9 |
| 2559 | เราเกิดในรัชกาลที่ ๙ เดอะซีรีส์ ตอน 14 ตุลา | พนักงานออฟฟิศ | ช่องวัน |
| 2560 | Secret Seven เธอคนเหงากับเขาทั้งเจ็ด | เกรซ | ช่องวัน |
| 2561 | Mint To Be นายนั่นแหละ… คู่แท้ของฉัน | ทับทิม | จีเอ็มเอ็ม 25 |
| 2561 | THE GIFTED นักเรียนพลังกิฟต์ | นารา ทวีวัฒนกุล (ครูนารา) (รับเชิญ) | ช่องวัน |
| 2562 | Boy For Rent ผู้ชายให้เช่า | รัน (พี่สาวลิซ) (รับเชิญ) | ช่องวัน |
| 2563 | เสน่หาเกมร้าย | นาว | AIS PLAY |
ผลงาน > ซิทคอม

| ปี | เรื่อง | บทบาท | เครือข่าย |
| --- | --- | --- | --- |
| 2560 | เป็นต่อ 2017 ตอน พี่สิงรีเทิร์น | จูน (รับเชิญ) | ช่องวัน |
| 2562 | เสือ ชะนี เก้ง 2019 ตอน ช่องแคบมะละกา | (รับเชิญ) | ช่องวัน |
ผลงาน > ภาพยนตร์

| ปี พ> ศ. | เรื่อง | รับบท | หมายเหตุ |
| --- | --- | --- | --- |
| 2554 | รักจัดหนัก | หยก |  |
| 2555 | Yes or No 2 รักไม่รัก อย่ากั๊กเลย | แยม |  |
| 2556 | ผีเข้า ผีออก  | จิ |  |
| 2558 | บองสรันโอน | เจ็ม |  |
| 2560 | เน็ตไอดาย #สวยตายล่ะมึง! | มะลิสา |  |
ผลงาน > มิวสิกวิดีโอ

| เพลง | นักร้อง |
| --- | --- |
Together: บอย พีซเมคเกอร์
หนึ่งคำถามสองคำตอบ: ชิน ชินวุฒ
ไม่ว่ายังไง: 123 Soul
เสียงที่เปลี่ยน: เบลล์ นันทิดา
พิมพ์คำว่ารักไว้ไม่กล้าส่ง:  เซน เดอะสตาร์
โสด: น๊อต วรุตม์
พักใจชั่วคราว: ด็อกเตอร์ ฟู
ให้ฉันกอดเธอได้ไหม: ZEE
อย่าตอบแทนความรักด้วยความสงสาร: Jom ปรินธณ์ภัค
ใช้เป็นเหตุผลได้ไหม: พั้นช์ วรกาญจน์
เท่าตัว: แอน AF6
ผู้ชายแบบไหน: ปนัดดา เรืองวุฒิ
อย่าเพิ่งใจร้าย: The Mousses
ถ้าฉันหายไป (Skyline): เอิ๊ต ภัทรวี
รีบฟังก่อนโดนลบ: Gliss
ฉันมาเพื่อลบคืนวันเก่าๆ: AE JIRAKORN
ผลงาน > โฆษณา

โฆษณา อะมิโน โอเคพลัส (เม.ย. 2011)
ภาพยนตร์โฆษณา ThaiSamsungMobile - Seoul In Love โซลอินเลิฟ (เม.ย. 2012)
ล้อโฆษณาสาระแน Popteen (ก.ค. 2012)
ผลงาน > ผลงานอื่นๆ

ถ่ายนิตยสาร ICE
ถ่ายนิตยสาร CHEESE
ถ่ายนิตยสารป๊อปทีน
ถ่ายแบบ estrevintage
ถ่ายแบบเสื้อ ก้าวย่างตามรอยพระบาท
อาสาสมัครหนึ่งน้ำใจ ล้านคำขอบคุณ ของมูลนิธิรามาธิบดี
แหล่งข้อมูลอื่น

เว็บแฟนคลับของมีน
อภิษฐา คล้ายอุดม (มีน) เก็บถาวร 2013-05-10 ที่ เวย์แบ็กแมชชีน
สรัลธร คล้ายอุดม ที่อินสตาแกรม
สมเด็จพระเจ้าบรมวงศ์เธอ เจ้าฟ้าปิ๋ว

| สมเด็จพระเจ้าบรมวงศ์เธอ เจ้าฟ้าปิ๋ว |
| --- | --- |
สมเด็จพระเจ้าบรมวงศ์เธอ ชั้น 2 เจ้าฟ้าชั้นเอก
ประสูติ: 26 เมษายน พ.ศ. 2365
สิ้นพระชนม์: พ.ศ. 2383
ราชวงศ์: จักรี
พระบิดา: พระบาทสมเด็จพระพุทธเลิศหล้านภาลัย
พระมารดา: สมเด็จพระเจ้าบรมวงศ์เธอ เจ้าฟ้ากุณฑลทิพยวดี
สมเด็จพระเจ้าบรมวงศ์เธอ เจ้าฟ้าปิ๋ว มีพระนามเดิมว่า พระองค์ปิ๋ว (26 เมษายน พ.ศ. 2365 - พ.ศ. 2383) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่สมเด็จพระเจ้าบรมวงศ์เธอ เจ้าฟ้ากุณฑลทิพยวดี
พระประวัติ

สมเด็จพระเจ้าบรมวงศ์เธอ เจ้าฟ้าปิ๋วประสูติเมื่อ วันศุกร์ เดือน 6 ขึ้น 6 ค่ำ ปีมะแมจัตวาศก จ.ศ. 1184 ซึ่งตรงกับวันที่ 26 เมษายน พ.ศ. 2365 เป็นพระราชโอรสพระองค์ที่ 3 ในสมเด็จพระเจ้าบรมวงศ์เธอ เจ้าฟ้ากุณฑลทิพยวดี
ต่อมาในแผ่นดินของพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ทรงพระกรุณาโปรดตั้งองค์ใหญ่ สถาปนาเป็นเจ้าฟ้าพระราชทานพระนามว่า "อาภรณ์" ตั้งแต่นั้นมาจึงเรียกกันว่า "เจ้าฟ้าอาภรณ์" แต่องค์กลางกับองค์ปิ๋วนั้น ทรงพระกรุณาเรียกว่าเจ้าหนูกลางกับเจ้าหนูปิ๋ว เจ้าฟ้าปิ๋วทรงได้รับพระราชทานโสกันต์เมื่อพ.ศ. 2377 มีการสมโภชที่พระที่นั่งดุสิตมหาปราสาท มีงานมหรสพ 4 วัน
ต่อมาเจ้าฟ้ากุณฑลทิพยวดีทรงฝากพระโอรสองค์กลาง "เจ้าฟ้ากลาง" พระชันษาได้ 10 ปีกับโอรสองค์น้อย "เจ้าฟ้าปิ๋ว" พระชันษา 7 ปี ให้สุนทรภู่ซึ่งขณะนั้นบวชเป็นพระสอนหนังสือในปี พ.ศ. 2372 พระสุนทรภู่เริ่มถวายพระอักษร แก่เจ้าฟ้าทั้งสองพระองค์ จนอ่านออกเขียนได้คล่องแล้ว พระสุนทรภู่จึงได้แต่งภาษิตคำกลอนขึ้นถายเจ้าฟ้าทั้งสองพระองค์ เมื่อ พ.ศ. 2373 ได้แก่ "เพลงยาวถวายโอวาท" นอกจากนี้เจ้าฟ้ากุณฑลทิพยวดี ยังได้ทรงฝากฝังพระราชโอรสทั้ง 3 พระองค์ให้เป็นศิษย์ของเจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว รัชกาลที่ 4) ซึ่งขณะนั้นได้ทรงผนวชอยู่วัดบวรนิเวศวิหารอีกด้วย ในรัชกาลที่ 3 นี้ เจ้าฟ้าอาภรณ์ได้เริ่มรับราชการโดยได้ทรงช่วยกำกับกรมพระคชบาล และเจ้าฟ้ากลางได้รับราชการในกรมวัง ส่วนเจ้าฟ้าปิ๋วนั้นยังทรงพระเยาว์จึงไม่ได้ทรงรับราชการแต่อย่างใด
เจ้าฟ้าปิ๋วสิ้นพระชนม์เมื่อ ปีชวดโทศก จ.ศ. 1202 ซึ่งตรงกับพ.ศ. 2383 ขณะพระชันษาได้ 19 ปี ในรัชสมัยพระบาทสมเด็จพระนั่งเกล้าเจ้าอยู่หัว
พระอิสริยยศ

| ธรรมเนียมพระยศของ สมเด็จพระเจ้าบรมวงศ์เธอ เจ้าฟ้าปิ๋ว |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
สมเด็จพระเจ้าลูกยาเธอ เจ้าฟ้าปิ๋ว (26 เมษายน พ.ศ. 2365 - 1 สิงหาคม พ.ศ. 2367)
สมเด็จพระเจ้าน้องยาเธอ เจ้าฟ้าปิ๋ว (1 สิงหาคม พ.ศ. 2367 - พ.ศ. 2377)
สมเด็จพระเจ้าน้องยาเธอ เจ้าฟ้าปิ๋ว (พ.ศ. 2377 - พ.ศ. 2383)
สมเด็จพระเจ้าบรมวงศ์เธอ เจ้าฟ้าปิ๋ว (พระนามหลังการสิ้นพระชนม์)
สิงโตก้ามปูแดง

| สิงโตก้ามปูแดง |
| --- | --- |

สิงโตก้ามปูแดง

การจำแนกชั้นทางวิทยาศาสตร์
อาณาจักร:: พืช (Plantae)
วงศ์:: Orchidaceae
วงศ์ย่อย:: Epidendroideae
สกุล:: Bulbophyllum
ชื่อทวินาม
Bulbophyllum patens King ex Hook. f.

สิงโตก้ามปูแดง หรือสิงโตก้ามกาง ชื่อวิทยาศาสตร์: Bulbophyllum patens ในประเทศไทยพบทางภาคใต้ ได้แก่ นครศรีธรรมราช ตรัง ปัตตานี นราธิวาส 
สิงโตกล้ามปูแดงเป็นกล้วยไม้อิงอาศัยขนาดกลาง มักเจริญเติบโตตามต้นไม้ในป่าที่ระดับความสูง 200 เมตรเหนือระดับน้ำทะเล (พบตามป่าดิบเขาทางภาคใต้ของไทย) เหง้ายาวและมีขน ลำลูกกล้วย รูปทรงกระบอก กว้างประมาณ 1 ซม. ลำลูกกล้วยแต่ละลำจะห่างกันประมาณ 4 ซม.  กล้วยไม้สูงประมาณ 10 ซม. ใบกว่า 4 ซม. ยาว 7 ซม.
ออกดอกเดี่ยว ช่อดอกยาวประมาณ 10 ซม. กลีบดอกและกลีบเลี้ยงมีขนาดใกล้เคียงกันมาก แต่ลักษณะจะต่างกัน คือ ปลายกลีบเลี้ยงจะงอนขึ้น ส่วนปลายกลีบดอกจะงอนลง (ดอกมันกลับหัว--เป็นตามธรรมชาติ ไม่ได้พิกต้นหรือพิกรูป) พื้นผิวของดอกมีสีเหลืองอ่อน มีจุดสีแดงแต้มทั่วดอก ออกดอกช่วงเดือนมีนาคมถึงเมษายน
ดูเพิ่ม

รายชื่อกล้วยไม้ในประเทศไทย
สกุลมะพลับ

| สกุลมะพลับ |
| --- | --- |

Diospyros chloroxylon

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Ebenaceae
สกุล:: Diospyros L.

ชนิดต้นแบบ
Diospyros lotus L.
Species
 700+, see text
ชื่อพ้อง
 Cargillia R.Br.  Cavanillea Desr. Ebenus Kuntze (nom. illeg.) Embryopteris Gaertn.  Guaiacana Duhamel (nom. illeg.) Idesia Scop. Maba J.R.Forst. & G.Forst.  Mabola Raf.  Macreightia A.DC.  Noltia Thonn.  Paralea Aubl.  Pimia Seem.  Rhaphidanthe Hiern ex Gürke  Ropourea Aubl.  Royena L.  Tetraclis Hiern
สกุลมะพลับ หรือ Diospyros เป็นสกุลที่มีสมาชิก 450–500 สปีชีส์ ซึ่งไม่ผลัดใบ มีทั้งไม้ยืนต้นและไม้พุ่ม ส่วนใหญ่เป็นพืชพื้นเมืองในเขตร้อน  หลายสปีชีส์จะเป็นที่รู้จักในชื่อพลับ  บางชนิดเนื้อไม้แข็ง คุณภาพดี บางชนิดผลรับประทานได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สกุลมะพลับ
| --- | --- |
การแยกแยะหน่วยอนุกรมวิธาน:  Wikidata: Q165258  Wikispecies: Diospyros  APDB: 190196  EoL: 40060  EPPO: 1DOSG  FloraBase: 21909  FNA: 110299  FoC: 110299  Fossilworks: 54724  GBIF: 3030169  GRIN: 3761  iNaturalist: 83434  IPNI: 14446-1  IRMNG: 1074758  ITIS: 23853  NCBI: 13492  NZOR: 95b92f0a-0e40-4a88-9c70-a4a9bd978c92  Plantarium: 44680  PLANTS: DIOSP  Plazi: DB2FF95A-D312-B702-FF3A-FB05FA231501  POWO: urn:lsid:ipni.org:names:326017-2  Tropicos: 40031908  uBio: 1778159 
ดอก Diospyros chloroxylon
ผลD. decandra
Diospyros dichrophylla
D. ferrea
ใบและผลอ่อนของ D. geminata
D. rhombifolia
ผลอ่อนของ D. whyteana
ใบ Diospyros buxifolia
D. virginiana
หลิวซื่อ

หลิวซื่อ (อักษรโรมัน: Liu Shi, ? – 659) ชื่อรอง จื่อเฉา (Zishao) อัครมหาเสนาบดีในช่วงต้น ราชวงศ์ถัง ระหว่างรัชสมัย จักรพรรดิถังเกาจง จักรพรรดิองค์ที่ 3
หลานสาวของเขาได้เป็นจักรพรรดินีพระองค์แรกในจักรพรรดิเกาจงคือ จักรพรรดินีหวัง ทำให้เขาได้รับตำแหน่งอัครมหาเสนาบดีต่อมาเมื่อจักรพรรดินีหวังและ พระสนมเซียว พระสนมเอกถูกกำจัดไปแล้วใน ค.ศ. 655 ทำให้หลิวซื่อถูกจับและถูกประหารตามพระราชโองการของจักรพรรดิเกาจงเมื่อ ค.ศ. 659
สิงโตพัดเหลือง

| สิงโตพัดเหลือง |
| --- | --- |

สิงโตพัดเหลือง

การจำแนกชั้นทางวิทยาศาสตร์
อาณาจักร:: พืช (Plantae)
วงศ์:: Orchidaceae
วงศ์ย่อย:: Epidendroideae
สกุล:: Cirrhopetalum
ชื่อทวินาม
Cirrhopetalum skeateanum (Ridl.) Garay

สิงโตพัดเหลือง หรือ สิงโตพัดสีทอง ชื่อวิทยาศาสตร์ว่า: Cirrhopetalum skeateanum (Ridl.) Garay / Bulbophyllum skeateanum Ridl. (ชื่อพ้อง)
ดูเพิ่ม

รายชื่อกล้วยไม้ในประเทศไทย
หลิว เสียวยฺหวี่ (นักกีฬาว่ายน้ำ)

หลิว เสียวยฺหวี่ (จีนตัวย่อ: 刘晓宇; จีนตัวเต็ม: 劉曉宇; พินอิน: liú xiǎo yǔ; เกิดเมื่อวันที่ 25 มิถุนายน ค.ศ. 1988 ที่เฉิ่นหยาง มณฑลเหลียวหนิง) เป็นนักกีฬาว่ายน้ำชาวจีน เคยเข้าร่วมการแข่งขันกีฬาว่ายน้ำในโอลิมปิกฤดูร้อน 2012 กีฬาว่ายน้ำ ประเภทหญิง 100 เมตร ท่ากรรเชียง
อวตาร สิงห์

อวตาร สิงห์ หรือ อวตาร สิงห์ ขาลสา (อักษรโรมัน: Awtar Singh Khalsa; ค.ศ. 1966 - 1 กรกฎาคม ค.ศ. 2018) เป็นนักการเมืองชาวอัฟกันที่นับถือศาสนาซิกข์ในโลยาจิรกาฮ์ (Loya Jirga) จากจังหวัดปักเตีย โดยเป็นตัวแทนคนเดียวที่ไม่ใช่มุสลิม เขาพูดภาษาปัญจาบ และทำหน้าที่ในวิหารซิกข์หลัก (คุรุทวารา) ที่คาบูล
เขาได้วางแผนชิงที่นั่งส่วนน้อยในการเลือกตั้งรัฐสภาอัฟกานิสถาน ค.ศ. 2018 ก่อนถูกฆ่า สิงห์ในวัย 52 ถูกฆ่าในวันที่ 1 กรกฎาคม ค.ศ. 2018 จากการระเบิดฆ่าตัวตายที่Jalalabadซึ่งฆ่าชนกลุ่มน้อยที่นับถือซิกข์และฮินดูไป 18 คน รัฐอิสลามอิรักและลิแวนต์อ้างความรับผิดชอบต่อการโจมตีนี้ และเหลืิอแค่ภรรยากับลูก 4 คน หนึ่งในลูก ๆ ของเธอได้รับบาดเจ็บจากระเบิด
แหล่งข้อมูลอื่น

Afghan Hindus, Sikhs see hope The Tribune - June 9, 2002